《归去难　离情，用周美成韵》
清代·沈谦

向道伊至诚，谁想更变。那夜阑干语、情非浅。云香雨嫩，蓦地巫山远。

你莫将侬怨。你试思量，还因甚事离散。

玉碎珠沉，魂断情难断。何故伊家毫不垂念。红窗翠月，就是重相见。

还要将侬难。粉颈斜回，娇嗔不肯抬眼。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。